Dis bitter koud en die wind waai sterk. Ons ry terug en besoek Hentiesbaai. Dis lankal nie meer 'n "vissersdorpie" nie. Hier is groot weelderige huise gebou. Een "paleis" se naam is glad "IETSIE KLEIN". Die eienaar is seker 'n grapgat !
Elsie het gehoor van die wolwinkel op Hentiesbaai, en ons gaan kyk wat daar binne is. Hier is 'n baie groot verskeidenheid wol te koop. Binne is 'n geraamde "ONSE VADER" wat deur die eienaar se ooelede Ma gehekel is. Dis pragtig en 'n besonderse erfstuk (vergroting onder-aan)
Tussen Hentiesbaai en Swakopmund is Wlotzkasbaken. Dis 'n Duitse "dorpie" wat as vakansie-oord begin is. Daar is by elke huis 'n gekleurde watertenk op stalasies. Die strate se kante is met klippe gepak om die pad aan te dui, en die erwe se grense is soortgelyk met 'n ry klippe gepad (sien foto)